ROMANIA

JUDEŢUL MUREŞ Vizat,

PRIMĂRIA COMUNEI Secretar general

ACĂŢARI Jozsa Ferenc

**PROIECT DE HOTĂRÂRE**

**privind aprobare Act adițional nr.1 la Acordul de parteneriat nr.1552/2024 privind implementarea proiectului privind „ Achiziția microbuzelor electrice pentru elevi pentru unitățile de învățământ preuniversitar care funcționează în localitățile eligibile din județul Mureș”**

Consiliul Local al comunei Acățari, județul Mureș întrunit în ședința ordinară......... la data de........... legal constituită;

Luând act de:

* referatul de aprobare nr.8134/10.12.2024 al primarului comunei Acățari în calitate de inițiator;
* raportul de specialitate nr. 8139/10.12.2024 întocmit de comparimentul de resort din cadrul Primăriei Acățari;
* adresa nr.33933/06.12.2024 transmisă de Consiliul Județean Mureș prin care se solicită comunicarea Hotărârii Consiliului Local de aprobare a Actului adițional nr.1 la Acordul de parteneriat nr.1552/2024

Având în vedere:

* art. 120 alin.(1), art.121 alin(1) și alin.(2), art.138 alin. (1) și alin.(4) din Constituția României, republicată;
* art. 3 și 4 din Carta europeană a autonomiei locale adoptată la Strasbourg la 15 octombrie 1985, ratificată prin Legea nr.199/1997;
* art.7 alin(2) din Codul civil al României, adoptat prin Legea nr.287/2009, republocat, cu modificările și completările ulterioare;
* art.139 alin3 lit.f coroborat cu art.5 lit.cc din OUG nr.57/2016 privind Codul administrativ, cu modificările și completările ulterioare;
* Hotărârea Consiliului Local Acățari nr. 1 din 5 ianuarie 2024 privind aprobarea Acordului de parteneriat din cadrul proiectului ”Achiziția microbuzelor electrice pentru elevi pentru unitățile de învățământ preuniversitar care funcționează în localitățile eligibile din județul Mureș
* art.35 alin (1) art.44 din Legea nr.273/2006 privind finanțele publice locale

În temeiul prevederilor art.129 alin(1) , alin.(2) lit.b), lit.c) și lit. e), alin. (4) lit.d0, alin. (7) lit.r) și lit. s), art.134, alin.(4), art.139 alin(3) lit. d), lit.f), lit.g), coroborat cu art. 5 lit.cc) art.140, art.196 alin.(1) lit.a), din OUG nr.57/2019 privind Codul administrative, cu modificările și completările ulterioare

**P ro p u n e:**

Art.1. – Se aprobă încheierea Actului adițional nr.1 la Acordul de parteneriat nr.1551/2024 privind implementarea proiectului *privind „ Achiziția microbuzelor electrice pentru elevi pentru unitățile de învățământ preuniversitar care funcționează în localitățile eligibile din județul Mureș”*

Art.2 – Se mandatează reprezentantul legal al U.A.T. Comuna Acățari-domul Osvath Csaba pentru a semna în numele și pe seama U.A.T. Comuna Acățari -Anexa1 care face obiectul prezentei hotărâri.

Art.3. - Primarul comuneri Acățari împreună cu aparatul de specialitate, va duce la îndeplinire prevederile prezentei hotărâri.

Art.4 – Secretarul gerneral al comunei Acățari va comunica prezenta hotărâre Instituției Prefectului Județul Mureș, primarului comunei/oașului/municipiului și va dispune postarea acesteia pe site-ul propriu.

Primar,

Osvath Csaba

ROMÂNIA,

JUDEŢUL MUREŞ

PRIMĂRIA COMUNEI ACĂŢARI

Tel/Fax: 0265 333112, 0265 333298; e-mail: [**acatari@cjmures.ro**](mailto:acatari@cjmures.ro)**,** [**www.acatari.ro**](http://www.acatari.ro)

Nr. 8134 din 10 decembrie 2024

**REFERAT DE APROBARE**

**privind aprobare Act adițional nr.1 la Acordul de parteneriat nr.1552/2024 privind implementarea proiectului privind „ Achiziția microbuzelor electrice pentru elevi pentru unitățile de învățământ preuniversitar care funcționează în localitățile eligibile din județul Mureș”**

Proiectul „Achiziția de microbuze electrice pentru elevi” a fost inițiat în vederea susținerii învățământului preuniversitar și a reducerii abandonului școlar în localitățile din județul Mureș, prin asigurarea unor mijloace moderne, ecologice și eficiente de transport pentru elevii din zonele eligibile.

Acordul de Parteneriat nr. 1552 din 17.01.2024 stabilește cadrul general de colaborare între Consiliul Județean Mureș și instituțiile partenere implicate în implementarea proiectului, în conformitate cu prevederile legislației naționale și europene aplicabile.

Actul Adițional nr. 1 la Acordul de Parteneriat nr. 1552/17.01.2024 are ca obiect actualizarea unor aspecte tehnice, financiare și operaționale necesare pentru buna implementare a proiectului, în conformitate cu modificările survenite de la momentul semnării acordului inițial. Modificările prevăzute includ:

1. Actualizarea bugetului proiectului, prin includerea costurilor suplimentare identificate în urma procedurilor de achiziție publică.
2. Reorganizarea responsabilităților partenerilor, pentru a asigura o mai bună coordonare și eficiență în derularea activităților.
3. Extinderea termenelor de implementare, pentru a reflecta condițiile reale de realizare a obiectivelor proiectului.

Modificările propuse prin Actul Adițional nr. 1 sunt necesare pentru:

* Asigurarea conformității proiectului cu reglementările aplicabile și cerințele finanțatorilor.
* Optimizarea alocării resurselor financiare și materiale, astfel încât să fie acoperite toate costurile reale ale implementării.
* Creșterea eficienței administrative prin clarificarea și detalierea atribuțiilor fiecărui partener implicat în proiect.

Prin aprobarea Actului Adițional nr. 1, se vor asigura premisele pentru:

* Finalizarea cu succes a achiziției de microbuze electrice conform standardelor de calitate și siguranță.
* Creșterea accesului la educație pentru elevii din localitățile eligibile din județul Mureș.
* Reducerea amprentei de carbon în județ, contribuind la obiectivele de mediu

Primar,

Osvath Csaba